**Instruks for anlæggelse og genanlæggelse af PVK**

|  |  |
| --- | --- |
| **Skabelon udarbejdet af: National arbejdsgruppeSkabelon tilpasset af:**  | **Gyldighedsperiode: xx-xx-xxxx**  |
| **Godkendt af: xx-xx-xxxx**  | **Seneste revision: xx-xx-xxxx**  |

|  |  |
| --- | --- |
| **Målgruppen** | Den gruppe sygeplejersker, som kommunen beslutter instruksen skal gælde for.Ledelsen skal beslutte om sygeplejersken må delegere til andre faggrupper og instruksen dermed også skal gælde for denne gruppe.  |
| **Formål** | At sygeplejersker anlægger og genanlægger perifer intravenøs venekateter (PVK) patientsikkert og på korrekt indikation.  |
| **Ansvar** | Sygeplejersken kan på eget initiativ og ansvar ordinere og anlægge et kort perifert venekateter (PVK) samt vurdere, hvornår et PVK skal genanlægges eller seponeres.Det er ledelsens ansvar at organisere arbejdspladsen på en måde, at sygeplejerskerne er i stand til at anlægge, genanlægge eller seponere PVK fagligt forsvarligt og patientsikkert.Her kan angives om opgaven kan delegeres til en anden faggruppe.Sygeplejersken er i henhold til autorisationslovens § 17 forpligtet til at udvise omhu og samvittighedsfuldhed ved udøvelse af deres virksomhed.Ved udøvelsen af det forbeholdte virksomhedsområde er det afgørende, at sygeplejersken har de nødvendige faglige kvalifikationer til at vurdere indikationer/kontraindikationer og til at identificere samt håndtere eventuelle komplikationer. Pligten til at udvise omhu og samvittighedsfuldhed indebærer desuden, at sygeplejersker ikke må påtage sig opgaver, som de ikke er i stand til at udføre forsvarligt. En sygeplejerske har således pligt til at afvise at udføre en behandling, hvis behandlingen ikke er patientsikkerhedsmæssig forsvarlig.Det vil fortsat være borgerens egen læge eller behandlende læge, som har det overordnede behandlingsansvar og lægger behandlingsplaner for borgerne. Borgerens egen læge eller behandlende læge skal orienteres i relevant omfang. For yderligere detaljer se nærmere under afsnit om ”Orientering af borgerens egen eller behandlende læge”. |
| **Samtykke og information** | Sygeplejersken skal før anlæggelse/genanlæggelse informere borgeren og indhente samtykke. Er borgeren ikke habil, skal der indhentes informeret samtykke hos den, som varetager borgerens helbredsmæssige interesser.  |
| **Indikation og****anvendelsesområde** | Sygeplejersken kan anlægge PVK i følgende situationer:* Hvis der vurderes behov for en i.v adgang (fx ifm. at der er ringet 112)
* Hvis der vurderes, at borgeren er dehydreret, og har behov for væskebehandling

Sygeplejersken kan genanlægge PVK i følgende situationer:• Ved utilsigtet seponering af PVK, hvor sygeplejersken vurderer, at der fortsat er indikation• Hvis PVK løber subkutant/ikke fungerer• Hvis der er tegn på flebit/tromboflebit• Hvis PVK er til gene for borgeren, og sygeplejersken vurderer, at en genanlæggelse kan afhjælpe dette.Sygeplejersken kan seponere PVK i følgende situationer:* Intravenøs behandling er seponeret.
* Fjernes på klinisk indikation (tegn på infektion og/eller andre komplikationer)
 |
| **Kontraindikation** | Sygeplejersken skal fx være særligt varsom i tilfælde af:* Infektion i området af det valgte indstikssted – i disse tilfælde vælges et andet indstikssted
* Kan PVK ikke anlægges på hænder eller underarm, bør læge involveres inden anlæggelse, medmindre det er på vital indikation (akut patient, imens man venter på 112)
* Der må ikke anlægges PVK i en arm der er lammet eller ødematøs.
* Dialysepatienter må ikke få PVK på den side, hvor de har en dialysefistel
* Hæmatom som opstår hurtigt i forbindelse med anlæggelse eller seponering af PVK
 |
| **Procedure** | Indsæt link til lokal procedure eller fx VAR Healthcare. Efter anlæggelsen af PVK skal sygeplejersken kontrollere funktion og beliggenhed ved frit tilbageløb og gennemskyl af kateter med sterilt saltvand (NaCl 0,9%). |
| **Orientering af borgerens egen læge eller behandlende læge** | Den behandlende sygeplejerske skal orientere borgerens læge uden unødig forsinkelse, fx ved telefonisk opkald, hvis en igangværende behandling udvikler sig uhensigtsmæssigt eller uforudsetDen behandlende sygeplejerske skal også orientere borgerens læge:* hvis PVK fx skal genlægges med stigende hyppighed
* hvis det vurderes af sygeplejersken, at den behandlingsplan sygeplejersken har lagt skal justeres af en læge.

Efter endt behandling eller behandlingsforløb skal lægen orienteres inden for 2 dage. |
| **Dokumentation** | Sker i overensstemmelse med den enkelte kommunes retningslinjer vedr. dokumentation og vejledning om journalføring. |
| **Referencer** | [Perifere venekatetre (PVK) – vurderinger før etablering og valg af indstikssted](https://www.varportal.dk/portal/content/9239/19) Hentet fra VAR Healthcare d. 18.06.2024[Perifert venekateter (PVK): anlæggelse](https://www.varportal.dk/portal/procedure/9848/19) Hentet fra VAR Healthcare d. 18.06.2024Vejledning om sygeplejerskers forbeholdte virksomhedsområde[Bekendtgørelse om sygeplejerskers forbeholdte virksomhedsområde og orientering af patientens egen eller behandlende læge (retsinformation.dk)](https://www.retsinformation.dk/eli/lta/2024/576) Hentet d. 18.06.2024 |